|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Vyhlásením prírodnej rezervácie (PR) Brezové sa predpokladá dlhodobý pozitívny vplyv na prírodné hodnoty, ktoré sú predmetom ochrany tohto územia. Predmetom ochrany PR Brezové sú dva biotopy európskeho významu Ra 6 Slatiny s vysokým obsahom báz (7230), Lk 5 Vysokobylinné spoločenstvá na vlhkých lúkach (6430), jeden biotop národného významu Lk 6 Podmáčané lúky horských a podhorských oblastí, biotopy druhu rastliny európskeho významu kosákovec lesklý [*Hamatocaulis vernicosus* (Mitt.)] Hedenäs a biotopy dvoch druhov živočíchov európskeho významu pimprlík mokraďný *(Vertigo=Vertilla angustior)* a pimprlík močiarny (*Vertigo geyeri*).  PR Brezové je plošne malé chránené územie rozprestierajúce sa na rozhraní Liptovskej a Popradskej kotliny. Tvoria ho biotopy slatín a vlhkých lúk, ktoré sú obklopené intenzívne využívanými poľnohospodárskymi plochami. Ide o jednu časť z komplexu viacerých podobných spoločenstiev, ktoré sa vyskytujú v okolí obce Štrba. PR Brezové je najzachovalejšou z nich. V území sa zachovali ukážky neporušených slatinných rašelinísk, nachádzajú sa tu pramene silne mineralizovanej vody s recentnou tvorbou penovca a unikátny fenomén - kopy humolitu vytlačeného tlakom prameniacej vody nad povrch rašeliniska. V centrálnej časti sa nachádza unikátna sústava prameniskových výverov rozlievajúcich sa do početných jazierok v mozaike s rôznymi typmi slatinnej vegetácie. Prítomné sú tu viaceré vzácne a ohrozené rastlinné druhy a ich spoločenstvá viazané na slatiny s vysokým obsahom báz.  Územie je odvodňované Hlbokým potokom, ktorý preteká západným okrajom PR Brezové a do ktorého sa vlievajú dva bezmenné toky odvádzajúce vody z centrálnej a južnej časti PR Brezové.  Vyhlásením PR Brezové budú pozitívne ovplyvnené aj ďalšie zložky životného prostredia napr. pôda, voda a ovzdušie.  Hodnotenie vplyvov na jednotlivé zložky životného prostredia:   1. **Organizmy - biota**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | PR Brezové | | *celkové hodnotenie environmentálnej významnosti vplyvu* | veľmi významný, priaznivý |   Vyhlásením PR Brezové bude v súlade s požiadavkami Európskej komisie zabezpečená právna ochrana územia a budú vytvorené podmienky pre zachovanie resp. obnovenie priaznivého stavu predmetov ochrany PR Brezové. Opatrenia sú prioritne zamerané na ochranu biotopov a biotopov druhov, ktoré sú predmetom ochrany PR Brezové, ale výsledným efektom bude aj zachovanie alebo zlepšenie stavu ďalších druhov živých organizmov vrátane druhov národného a európskeho významu, ktoré sa v území vyskytujú. Okrem významných spoločenstiev nelesnej vegetácie a druhov na nich viazaných, ktoré sú stanovené ako predmety ochrany, je PR Brezové zaujímavá aj ako jeden z posledných pozostatkov komplexu rašelinísk, ktoré boli v prevažnej miere zlikvidované melioráciami a rekultiváciou plôch na poľnohospodárske účely.  Z biotopov národného významu, ktoré nie sú predmetom ochrany, bol v území zaevidovaný biotop Kr8 Vŕbové kroviny stojatých vôd. V PR Brezové sa nachádzajú biotopy druhov európskeho a národného významu, napr. bahnička málokvetá (*Eleocharis quinqueflora*), kruštík močiarny (*Epipactis palustris*), päťprstnica hustokvetrá (*Gymnadenia densiflora*), žltohlav najvyšší (*Trollius altissimus*), všivec močiarny (*Pedicularis palustris*), vstavačovec májový pravý, bystruška zlatá (*Carabus auronitens*), skokan hnedý (*Rana temporaria),*ropucha zelená (*Bufo viridis*), jašterica obyčajná (*Lacerta agilis),* vretenica severná (*Vipera berus*), dulovnica menšia *(Neomys anomalus)* adulovnica väčšia (*Neomys fodiens),* chrapkáč poľný *(Crex crex),*očkáň hnedý (*Coenonympha hero*), prepelica poľná (*Coturnix coturnix*), pŕhlaviar červenkastý (*Saxicola rubetra*),trasochvost žltý (*Motacilla flava*). Počas výskumu lichenizovaných a nelichenizovaných húb, bol v území zaevidovaný výskyt kriticky ohrozeného druhu *Anaptychia ciliaris*.   1. **Voda**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | malý | | *rozsah vplyvu* | PR Brezové | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana vôd, ale zlepšenie a udržanie priaznivého stavu predmetov ochrany PR Brezové pozitívne ovplyvní všetky zložky okolitého ekosystému vrátane vôd. Predmetom ochrany PR Brezové sú mokraďové biotopy a ich ochrana prispeje k plneniu záväzkov vyplývajúcich z Dohovoru o mokradiach majúcich medzinárodný význam predovšetkým ako biotopy vodného vtáctva.   1. **Horniny a pôda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | PR Brezové | | *celkové hodnotenie environmentálnej významnosti vplyvu* | málo významný, priaznivý |   Predkladaný materiál sa nezaoberá problematikou ochrany hornín a pôdy, ale zlepšenie a udržanie priaznivého stavu predmetov ochrany PR Brezové pozitívne ovplyvní všetky zložky okolitého ekosystému vrátane pôd.   1. **Ovzdušie**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | PR Brezové | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana ovzdušia, ale zlepšenie a udržanie priaznivého stavu predmetov ochrany PR Brezové pozitívne ovplyvní všetky aj ďalšie zložky okolitého ekosystému vrátane ovzdušia. |
| **5.2 Bude mať predkladaný materiál vplyv na chránené územia a ak áno, aký?** |
| Schválením návrhu nariadenia vlády Slovenskej republiky, ktorým sa vyhlasuje prírodná rezervácia Brezové, vznikne nové chránené územie – PR Brezové. PR Brezové sa prekrýva s ochranným pásmom národnej prírodnej pamiatky Važecká jaskyňa, kde sú predmetom ochrany citlivé jaskynné geosystémy a ich špecifické hydrologické a hydrogeologické pomery.   |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | PR Brezové | | *celkové hodnotenie environmentálnej významnosti vplyvu* | veľmi významný, priaznivý | |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Áno. PR Brezové je zároveň územím európskeho významu. Uplatnenie ochrany biotopov spolu s realizáciou manažmentových opatrení vytvára predpoklad pre zachovanie alebo zlepšenie lokálnej biodiverzity a spolu s ďalšími územiami navrhnutými do sústavy Natura 2000 vytvára podmienky pre naplnenie jej hlavného cieľa, ktorým je zachovanie prírodného dedičstva, významného nielen pre príslušný členský štát, ale pre Európsku úniu ako celok. Územie tak prispieva k zabezpečeniu ochrany najvzácnejších a najviac ohrozených druhov voľne rastúcich rastlín, voľne žijúcich živočíchov a prírodných biotopov. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Opatrenia na zmiernenie negatívneho vplyvu na životné prostredie nie sú potrebné, keďže predkladaný materiál navrhuje činnosti iba s pozitívnym vplyvom na životné prostredie. |